సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
ఒలింపియా పర్వతాల తూర్పు ప్రాంతంలో ఒలింపిక్ ద్వీపకల్పం వాయవ్యప్రాంతంలో వర్షచ్ఛాయా ప్రాంతం కారణంగా పరిసర ప్రాంతాలకంటే తక్కువ వర్షపాతం అనుదుకుంటుంది. పశ్చిమప్రాంతం నుండి వీచే శీతలపవనాలు వాతావరణాన్ని చల్లబరుస్తూ ఉంటాయి. పర్వతశ్రేణి చల్లబడిన ఫలితంగా పర్వతాల మీద మరియు పశ్చిమ కొండచరియలలో అత్యధిక వర్షపాతం సంభవిస్తూ ఉంటుంది. గాలి పర్వతశ్రేణిని చేరగానే వేగం తగ్గి వాతావరణాన్ని చల్లబరుస్తూ పొడివాతావరణం ఏర్పడుతుంది. సీక్విం (వాషింగ్టన్) ప్రాంతాన్ని " సన్నీ సీక్వియం " అని మారుపేరుతో పిలుస్తుంటారు. ఇది సియాటెల్ డౌన్ టౌన్‌కు వాయవ్యంలో 40 మైళ్ళదూరంలో ఉంది. ఈ ప్రాంతంలో వార్షిక వర్షపాతం 16.51 అంగుళాలు ఉంటుంది. తరచుగా ఈప్రాంతం ఉత్తరంలో పుగెట్ సౌండ్ నుండి సీక్వియం వరకు మేఘావృతం కాకుండా స్పష్టంగా ఉంటుంది. సీక్వియం ప్రాంతంలో వార్షికంగా 127 సన్నిడేస్ (సూర్యకాంతి దినాలు), 127 అర్ధ మేఘావృత దినాలు ఉంటాయి. మిగతా ప్రాంతం (పోర్ట్ ఏంజలెస్ (వాషింగ్టన్), పోర్ట్ టౌంసెండ్, విక్టోరియా (బ్రిటిష్ కొలందియా) ప్రాంతాలు) ఒలింపిక్ రెయిన్ షాడో ప్రభావితమై ఉంటుంది.